ટ્રાફિક અને પાર્કિંગની સમસ્યાને હળવી કરવા આજથી પોણા ત્રણ વર્ષ અગાઉ તે વેળાના કલેકટર રેમ્યા મોહને તા. 19-1-15ના રોજ જિલ્લા મેજિસ્ટ્રેટની રૂએ એક જાહેરનામુ બહાર પાડ્યું હતું. જાહેરનામા અંતર્ગત જિલ્લા મેજિસ્ટ્રેટે સને 1951ના મુંબઈ પોલીસ અધિનિયમની કલમ 33(1)(બી) મુજબ શહેરમાં આવેલા કેટલાક રસ્તાઓ ઉપર ‘એકી’ યા ‘બેકી’ તારીખે ડાબી યા જમણી બાજુએ વાહનો પાર્ક કરવા આદેશ કર્યો હતો. જણાવેલી જગ્યા સિવાયની જગ્યાએ વાહનો પાર્ક કરવા ઉપર પ્રતિબંધ પણ ફરમાવ્યો હતો.